CELEX: 
Language: et
Date: 2013-11-16 00:00:00
Title: 2013/592/EL: Euroopa Parlamendi otsus, 17. aprill 2013 , Euroopa Raudteeagentuuri 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on Euroopa Raudteeagentuuri 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/277
            
         EUROOPA PARLAMENDI OTSUS,
   17. aprill 2013,
   Euroopa Raudteeagentuuri 2011. aasta eelarve täitmisele heakskiidu andmise kohta
   (2013/592/EL)
   EUROOPA PARLAMENT,
   
               —
            
            
               võttes arvesse Euroopa Raudteeagentuuri 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Raudteeagentuuri eelarveaasta 2011 raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
            
         
               —
            
            
               võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur (agentuuri määrus), (4) eriti selle artiklit 39,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0103/2013),
            
         
               1.
            
            
               annab heakskiidu Euroopa Raudteeagentuuri tegevdirektori tegevusele agentuuri 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Raudteeagentuuri tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 388, 15.12.2012, lk 145.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 164, 30.4.2004, lk 1.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Raudteeagentuuri 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Raudteeagentuuri 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Raudteeagentuuri eelarveaasta 2011 raamatupidamise aastaaruande kohta koos agentuuri vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002, (3) eriti selle artiklit 208,
               
            
                  —
               
               
                  võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 881/2004, millega asutatakse Euroopa Raudteeagentuur (agentuuri määrus), (4) eriti selle artiklit 39,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning transpordi- ja turismikomisjoni arvamust (A7-0103/2013),
               
            
                  A.
               
               
                  arvestades, et kontrollikoda märkis, et ta sai piisava kindluse Euroopa Raudteeagentuuri (edaspidi „agentuur”) 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 10. mail 2012. aastal agentuuri tegevdirektori tegevusele agentuuri 2010. aasta eelarve täitmisel heakskiidu (6) ning heakskiidu andmise otsusele lisatud resolutsioonis parlament muu hulgas
                  
                              —
                           
                           
                              pidas kahetsusväärseks, et ekslik eelarveprognoos põhjustas teatavate investeeringute tühistamise või viivituse; nõudis tungivalt, et agentuur teavitaks eelarve täitmisele heakskiidu andmise eest vastutavat institutsiooni viivitamata rakendatud meetmetest, et võimaldada kulu paremat prognoosimist;
                           
                        
                              —
                           
                           
                              tuletas meelde, et juba 2008. ja 2009. aastal kandis agentuur märkimisväärses summas assigneeringuid 2010. aastasse üle; oli seisukohal, edaspidi ei ole võimalik aastasuse põhimõtte jämedat rikkumist enam heaks kiita ning et kui aastasuse põhimõtet edaspidi veel rikutakse, tuleks järgmine kord eelarve täitmisele heakskiidu andmisest keelduda; nõudis, et agentuur võtaks viivitamata olukorra parandamiseks meetmeid;
                           
                        
                              —
                           
                           
                              oli arvamusel, et agentuur ei tegelnud piisavalt assigneeringute ühest aastast teise ülekandmise probleemiga; tuletas meelde, kui oluline on eelarve aastasuse põhimõte; kutsus agentuuri üles teavitama eelarve täitmisele heakskiidu andmise eest vastutavat institutsiooni nendest meetmetest, mis on võetud aastaeelarve täitmise parandamiseks ning eelarveassigneeringute ülekandmise vähendamiseks;
                           
                        
                              —
                           
                           
                              nõudis tungivalt, et agentuur koostaks mitmeaastase kava ning töötaks pikaajaliste eesmärkide põhjal välja mitmeaastased ülesanded ja nendega seotud peamised tulemusnäitajad; rõhutas, et see annaks sidusrühmadele paremat teavet agentuuri eesmärkide, tegevuse, strateegiliste prioriteetide ja vahendite eraldamise kohta;
                           
                        
                              —
                           
                           
                              kutsus agentuuri üles rakendama viivitamata siseauditi talituse soovitusi, mis on seotud 2009. aastal teostatud personalijuhtimise auditiga;
                           
                        
            
                  C.
               
               
                  arvestades, et agentuuri 2011. aasta raamatupidamisaruande (7) kohaselt oli agentuuri 2011. aasta eelarve 25 988 665 eurot võrrelduna 24 147 240 euroga 2010. aastal, mis kujutab endast eelneva aastaga võrreldes 7,62 % suurenemist;
               
            
         Eelarvehaldus ja finantsjuhtimine
      
      
                  1.
               
               
                  märgib agentuuri aasta tegevusaruande põhjal, et 95 % assigneeringutest seoti kulukohustustega ja 81 % kasutati makseteks; märgib eelkõige, et:
                  
                              —
                           
                           
                              I jaotise (personalikulud) kulukohustustega seotud assigneeringud olid kokku 15 930 664 eurot (100 %), millest 99 % (15 710 948 eurot) kasutati maksete tegemiseks, samas kui 1 % assigneeringutest (219 716 eurot) kanti üle 2012. aastasse;
                           
                        
                              —
                           
                           
                              II jaotise (halduskulud) kulukohustustega seotud assigneeringud olid kokku 2 212 548 eurot (peaaegu 100 %), millest 75 % (1 649 635 eurot) kasutati maksete tegemiseks, samas kui 25 % assigneeringutest (562 913 eurot) kanti üle 2012. aastasse;
                           
                        
                              —
                           
                           
                              III jaotise (tegevuskulud) kulukohustustega seotud assigneeringud olid kokku 6 495 020 eurot (83 %), millest 47 % (3 659 761 eurot) kasutati maksete tegemiseks, samas kui 36 % assigneeringutest (2 835 259 eurot) kanti üle 2012. aastasse;
                           
                        
            
                  2.
               
               
                  märgib, et eelarveassigneeringutest tehtud maksete määr paranes kõikide jaotiste puhul, kuid jäi III jaotise puhul madalaks, moodustades 47 % (2010. aastal 39 %); nõuab, et agentuur võtaks täiendavaid meetmeid selle puuduse kõrvaldamiseks, sest olukord on vastuolus eelarve aastasuse põhimõttega, ning annaks sellest viivitamata aru eelarvepädevale institutsioonile;
               
            
         Personal
      
      
                  3.
               
               
                  märgib kontrollikoja aruande põhjal, et agentuur peab poole oma tegevpersonalist ajavahemikul 2013–2015 välja vahetama; palub agentuuril teavitada eelarve täitmisele heakskiidu andmise eest vastutavat institutsiooni meetmetest, mis on võetud, et lahendada see keeruline olukord, mis võib agentuuri põhitegevust tõsiselt häirida;
               
            
         Kaks asukohta
      
      
                  4.
               
               
                  võtab teadmiseks, et agentuur tunnistab, et kahe asukoha omamine põhjustab ebatõhusust ja täiendavaid kulusid; märgib lisaks, et agentuur on teinud kõik jõupingutused agentuuri asukohta puudutava otsuse negatiivse mõju minimeerimiseks;
               
            
                  5.
               
               
                  võtab aasta tegevusaruande põhjal teadmiseks, et Valenciennes’is asuva peakorteri mahutavuse suurendamise projekti ettevalmistav etapp on lõpule viidud; märgib lisaks, et Lille’is asuvate ruumide remont lükati vahendite puudumise tõttu edasi;
               
            
         Raamatupidamissüsteem
      
      
                  6.
               
               
                  täheldab aasta tegevusaruande põhjal, et agentuur ajakohastas oma finantstoimingute käsiraamatut vastavalt tekkepõhise raamatupidamisarvestuse moodulite ABAC Workflow ja ABAC Assets kasutamisele; märgib lisaks, et moodulit ABAC Assets rakendati alates 2011. aastast;
               
            
                  7.
               
               
                  peab tervitatavaks, et agentuur võttis alates 1. septembrist 2010. aastal kasutusele keskse süsteemi sissetulevate arvete registreerimiseks; rõhutab, et see abinõu on vajalik kõikide arvete õigeaegse registreerimise tagamiseks ja aitab ära hoida viivitusi maksete sooritamisel;
               
            
         Ülekandmised
      
      
                  8.
               
               
                  võtab kontrollikoja aruande põhjal teadmiseks, et 2012. aastasse ülekantud assigneeringute summa oli 3 617 887 eurot; palub agentuuril võtta täiendavaid meetmeid selle puuduse kõrvaldamiseks, sest olukord on vastuolus eelarve aastasuse põhimõttega;
               
            
         Töölevõtmismenetlused
      
      
                  9.
               
               
                  võtab kontrollikoja aruande põhjal teadmiseks, et agentuur võiks oma töölevõtmismenetlusi täiustada, et tagada täielik läbipaistvus ning kandidaatide võrdne kohtlemine; palub agentuuril teavitada eelarve täitmisele heakskiidu andmise eest vastutavat institutsiooni töölevõtmismenetluste parandamiseks võetud meetmetest; on seisukohal, et personalieeskirjade teatavad sätted võivad tekitada märkimisväärse halduskoormuse; palub seetõttu komisjonil lubada ametitel kohaldada personalieeskirjade artikli 110 puhul teatavat lihtsamat korda;
               
            
                  10.
               
               
                  võtab aasta tegevusaruande põhjal teadmiseks, et töölevõtmine toimus plaanipäraselt ning et täitmata ametikohtade määr oli aasta lõpus 2,78 %; märgib lisaks, et 2011. aasta lõpu seisuga oli töötajate hulgas kokku 140 ajutist töötajat ja 14 muud teenistujat (lepingulised töötajad ja riikide lähetatud eksperdid);
               
            
         Huvide konflikt
      
      
                  11.
               
               
                  palub, et amet oma järelevalve all olevast sektorist eksperte ja töötajaid tööle võttes uuriks võimalikke huvide konflikti ja välistaks selle;
               
            
         Siseaudit
      
      
                  12.
               
               
                  märgib agentuuri andmete põhjal, et siseauditi talitus viis 2011. aastal läbi auditi „Koostalitlusvõime professionaalne haldamine” selleks, et anda piisav kinnitus koostalitlusvõime professionaalse haldamise sisekontrollisüsteemi nõuetekohasuse ja tulemuslikkuse kohta; märgib, et siseauditi talituse tulemuste alusel esitati kuus soovitust, millest kaks olid väga olulised, kolm olulised ja üks soovituslik; palub agentuuril viia siseauditi talituse soovitused ellu ja teavitada eelarve täitmisele heakskiidu andmise eest vastutavat institutsiooni võetud meetmetest;
               
            
                  13.
               
               
                  tunnustab agentuuri algatust, mille tulemusena loodi 2007. aasta lõpul siseauditi üksus, mille ülesanne on abistada ja nõustada agentuuri tegevdirektorit ja juhtkonda sisekontrolli, riskihindamise ja siseauditi valdkonnas; märgib lisaks, et 2011. aastal oli siseauditi üksuse tegevus suunatud juhtkonna abistamisele seoses 16 sisekontrollistandardi iga-aastase hindamisega, riskijuhtimise raamistiku läbivaatamisega, 2011. aasta riskihindamise koordineerimisega ja spetsiaalse poliitika väljatöötamisega huvide konflikti haldamiseks agentuuris;
               
            
                  14.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (8) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 145.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 164, 30.4.2004, lk 1.
      
         (5)  EÜT L 357, 31.12.2002, lk 72.
      
         (6)  ELT L 286, 17.10.2012, lk 229.
      
         (7)  2011. aasta raamatupidamisaruanne, lk 6.
      
         (8)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).